Anisia Achieng
Anisia Karlo Achieng Olworo 'yar majalisar dokokin Sudan ta Kudu ce kuma mai fafutukar kare hakkin mata.

Rayuwar farko a Sudan 
An haifi Achieng a Sudan ta Kudu. Mahaifiyarta ta rasu tun tana karama kuma mahaifinta ya rasu a yakin basasa. Bayan haka ta tashi a gidan marayu ta masu wa’azi a mishan da suka ƙaura zuwa Uganda. Achieng ta gama secondary dinta a can ta dage ta koma sudan neman yan uwanta. Bayan makaranta, ta koma Sudan ta Kudu don neman horo da aikin jinya kafin samun aiki tare da Norwegian Church Aid. Yakin ya sake tilasta mata ficewa daga kasar sannan ta koma Nairobi inda ta yi aikin sa kai a hukumar kula da 'yan gudun hijira ta Majalisar Dinkin Duniya kuma ta halarci jami'ar Katolika ta gabashin Afirka.

Tserewa zuwa Kenya da fafutuka 
Achieng dai tana zaune ne a tsaunukan Nuba a shekarar 1993, lokacin da sojoji da 'yan tawaye suka shiga yankin, lamarin da ya tilasta mata tserewa zuwa Kenya domin gujewa yakin. 'Ya'yanta masu shekaru daya da shida sun tsere zuwa Uganda tare da 'yar uwarta.  A birnin Nairobi, Achieng ta kasance wacce ta kafa kungiyar Muryar Mata ta Sudan mai zaman lafiya, wata kungiya mai zaman kanta da ta dukufa wajen yaki da cin zarafin bil adama a Sudan. 

Achieng ta kasance wakiliya tare da Fatima Ahmed Ibrahim a taron Harvest for Sudan na shekarar 1995: Taron Ƙaddamar da Zaman Lafiyar Mata a Nairobi.  A shekarun 1995-96 Olworo ya zagaya ko'ina cikin kasar Canada tare da Ibrahim a wani rangadi na jawabi domin fadakar da mutane irin ta'asar yaki da take hakkin mata da ake yi a Sudan.  Ta sanar da jaridar Katolika ta New Times na Toronto cewa ana sayar da yara da mata cikin bauta a kan dala 35. 

A shekarar 1998, Achieng ta sami BA a fannin ilimin zamantakewa daga Jami'ar Katolika ta Gabashin Afirka a Nairobi. Ta kuma halarci gidauniyar Mindolo Ecumenical Foundation-Cibiyar Pan Africa da ke Kitwe inda ta sami takardar difloma a Jagorancin Mata.

Bayan rattaba hannu kan yarjejeniyar zaman lafiya mai ma'ana, Achieng da kungiyar zaman lafiya ta mata ta Kudancin Sudan sun gudanar da horo don wayar da kan mata kan tasirin tsarin mulkin wucin gadi. 

A matsayin jami'in agajin Katolika na gina zaman lafiya, Achieng ta karfafa aikin hanyar zuwa zaman lafiya wanda ya fara a watan Mayu 2007. Aikin abinci da aiki ya ƙunshi gina hanya tsakanin Ikotos da Imatong.  Ta kuma kasance tare da shirin Cibiyar Adalci da Zaman Lafiya a Sudan.

Sana'ar siyasa 
Achieng ta zama 'yar majalisa daga Sudan ta Kudu mai wakiltar Gabashin Equatoria.  Ita ma mamba ce a kungiyar raya kasashe ta gabacin Afirka.

Rayuwa ta sirri 
Achieng Kirista ce kuma tana da ’ya’ya biyu na haihuwa da kuma dan riko.

Manazarta

Hanyoyin haɗi na waje 

 Anisia Achieng  a Open Democracy
Rayayyun mutane